Անաստասիա Սլյոտովա-Չեռնովա

Անաստասիա Նիկոլաևնա Սլյոտովա-Չեռնովա (1873, Տամբով, Ռուսական կայսրություն - 1938, Լենինգրադ, ՌԽՖՍՀ, ԽՍՀՄ), ուսուցչուհի, Համառուսաստանյան սահմանադիր ժողովի անդամ։


== Կենսագրություն ==
Անաստասիա Սլյոտովա-Չեռնովան ծագումով քաղքենիական դասից էր, հայրը պետական պաշտոնյա էր։ Ավարտել է Տամբովի կանանց գիմնազիան, աշխատել է որպես ուսուցչուհի։ Մեկնել է արտասահման՝ արտադպրոցական կրթության կազմակերպման դրվածքը սովորելու նպատակով, եղել է կիրակնօրյա դպրոցի տնօրեն, իր նկատմամբ դատավարությունից հետո, որը շահել է փաստաբաններ Նիկոլայ Կարաբոչևսկու և Ա. Յա. Տիմոֆեևի մասնակցությամբ, ղեկավարել է «Ժողովրդական կրթության կազմակերպման ընկերությունը»։ 1898 թվականին ամուսնացել է Վիկտոր Չեռնովի հետ։ 1899 թվականի մայիսին Չեռնովը կնոջ հետ արտագաղթել է։ 1901 թվականի աշնանը Չեռնովի ակտիվ մասնակցությամբ ստեղծվել է նոր կուսակցություն` Էսէռների կուսակցությունը։ Անաստասիա Սլյոտովա-Չեռնովան կազմավորման օրվանից եղել է այդ կուսակցության անդամ։ Ամուսնու հետ գտնվել է վտարանդիության մեջ։
1917 թվականի Սահմանադիր ժողովի ընտրությունների ժամանակ բնակվել է Կոզլով քաղաքում, ընտրվել է Համառուսաստանյան սահմանադիր ժողովում Տամբովի ընտրական օկրուգից № 1 ցուցակով (էսէռներ և Գյուղացիական պատգամավորների խորհուրդ)։ Եղել է Սահմանադիր ժողովում ընտրված 716 պատգամավորներ 10 կանանցից մեկը։ 1918 թվականի հունվարի 5-ին կայացած միակ նստաշրջանի մասնակիցներից է։ Երբ բոլշևիկները սկսեցին շտապեցնել պատգամավորներին՝ սպառնալով անջատել լույսերը, Անաստասիա Սլյոտովա-Չեռնովա չգիտես որտեղից անմիջապես հանեց տասնյակ մոմեր։
1918 թվականի հունվարի 30-ին էսէռների կուսակցության կենտկոմը հանձնարարեց նրան Ալեքսանդր Գիզետիի և Վասիլի Արխանգելսկու հետ համատեղ կուսակցական աշխատանք կազմակերպել ուսուցիչների շրջանում։
Անաստասիա Սլյոտովա-Չեռնովան բազմիցս ձերբակալվել է, 1921 թվականին բանտ է նստել։ 1938 թվականին կրկին բռնադատվել է` ընդգրկվելով Լենինգրադի մարզի «ԽՍՀՄ Գերագույն դատարանի ռազմական կոլեգիայի դատապարտման ենթակա անձանց ցուցակում», որը ստորագրվել էր Ստալինի, Վյաչեսլավ Մոլոտովի և Անդրեյ Ժդանովի կողմից 1938 թվականի սեպտեմբերի 12-ին, նա ցուցակում գրացված էր 110–րդ համարի ներքո «առաջին կարգով» (գնդակահարություն), սակայն մահացավ բանտում մինչև գործի ավարտը։


== Ընտանիք ==
Եղբայր` Ստեպան (1876-1915), հեղափոխական-տեռորիստ, էսէռների կուսակցության անդամ։
Որդի` Բորիս Վիկտորովիչ Չեռնով (1900-28.09.1933) սոցիալիստ-հեղափոխական։1-ին ձերբակալություն։ 1923 թվականին եղել է ուսանող, ձերբակալվել է 1923 թվականի դեկտեմբերին, 1924 թվականի փետրվարին նրան մեղադրել են ՌՍՖՍՀ ՔՕ 62 հոդվածով (հարկման կամ հաշվառման ենթակա առարկաների կազմակերպված թաքցնելու համար) աքսորվել է Նարիմսկի մարզ։
2-րդ ձերբակալություն։ 1925 թվականին աքսորվել է Տոմսկի մարզի, Պարաբելսկի շրջանի Կոստարևո գյուղ, դատապարտվել 3 տարվա բանտարկության Տոբոլսկի քաղաքական մեկուսարանում, այնուհետև աքսորվել Տյումեն։
3-րդ ձերբակալություն։ 1929 թվականի փետրվարին 3 տարով աքսորվել է Կիզիլ-Օրդա։
4-րդ  ձերբակալություն։ 1930 թվականին ձերբակալվել է Կիզիլ-Օրդայում, դատապարտվել 3 տարվա ազատազրկման, պատիժը կրել է մինչև 1932 թվականի դեկտեմբերը Չելյաբինսկի քաղաքական մեկուսարանում, դատապարտվել է 3 տարվա աքսորի՝ Սիբիր։ Մահացել է 1933 թվականի սեպտեմբերի 8-ին (այլ տվյալներով` 28.09.1933):Դուստր` Մարիա Վիկտորովնա (Էլլեն) Սլյոտովա (մոտ 1908 թվական, Ժնև - 1960-ական թվականների վերջ), 1950-ական թվականներին բնակվել է Արխանգելսկի մարզի Խոլմոգոր քաղաքում և ղեկավարել է գիտական կայանը։ Նա անասնապահության վերաբերյալ մի շարք բրոշյուրների հեղինակ է։ 1960-ականներին վերադարձել է Լենինգրադ։


== Ծանոթագրություններ ==


== Գրականություն ==
Протасов Л. Г. Люди Учредительного собрания: портрет в интерьере эпохи. М., РОСПЭН, 2008.
ГА РФ. Ф. 102 — Департамент полиции Министерства внутренних дел, ОО, 1907, д. 10, ч. 34; 256